การประกอบธุรกิจของแต่ละสายผลิตภัณฑ์

ปัจจุบันบริษัทดำเนินธุรกิจเป็นผู้จำหน่ายอุปกรณ์เกี่ยวกับการสื่อสารโทรคมนาคม ได้แก่
เครื่องโทรศัพท์เคลื่อนที่ ชุดซิมการ์ด บัตรเติมเงิน เติมเงินออนไลน์ อุปกรณ์เสริม ตั๋วรถบขส.
และร่วมทุนเป็นผู้ให้บริการดาวน์โหลดภาพและเสียง ลักษณะผลิตภัณฑ์และบริการของบริษัท
สามารถสรุปได้ดังนี้

1.  ลักษณะผลิตภัณฑ์

  ผลิตภัณฑ์หลักของบริษัทสามารถแบ่งออกได้เป็น 3 กลุ่ม ดังนี้

1.  โทรศัพท์เคลื่อนที่

  บริษัทเป็นผู้จำหน่ายเครื่องโทรศัพท์เคลื่อนที่เป็นหลัก
  ซึ่งการจำหน่ายเครื่องโทรศัพท์เคลื่อนที่คิดเป็นสัดส่วนประมาณร้อยละ 79.56 66.44 และ
  57.23 ของรายได้รวมในปี 2551 - 2553 ตามลำดับ
  ซึ่งเมื่อพิจารณาถึงลักษณะผลิตภัณฑ์ของบริษัทแล้ว สามารถจำแนกการจำหน่ายได้เป็น 2 ประเภท
  คือ

1.  การจำหน่ายเครื่องใหม่เบอร์ใหม่ (New Subscriber)
    เป็นการจำหน่ายเครื่องโทรศัพท์เคลื่อนที่พร้อม เลขหมายโทรศัพท์
    โดยบริษัทจะจำหน่ายเครื่องโทรศัพท์เคลื่อนที่พร้อมกับซิมการ์ดทั้งในระบบจ่ายล่วงหน้า
    (Pre-Paid) และในระบบจดทะเบียน (Post-Paid)

2.  การจำหน่ายเครื่องใหม่เลขหมายเดิมหรือเครื่องทดแทน (Replacement)
    เป็นการจำหน่ายเฉพาะเครื่องโทรศัพท์เคลื่อนที่ให้กับผู้ที่มีเลขหมายโทรศัพท์อยู่แล้ว
    แต่ต้องการเปลี่ยนเพียงเครื่องโทรศัพท์เท่านั้น
    ซึ่งบริษัทจัดจำหน่ายโทรศัพท์เคลื่อนที่ตราผลิตภัณฑ์ต่าง ๆ เช่น Nokia, Samsung,
    BlackBerry, Sony Ericsson, LG, Gnet, NEX, iMobile เป็นต้น

  นอกจากการจำหน่ายโทรศัพท์เคลื่อนที่แล้ว บริษัทยังให้ความสำคัญกับการให้บริการหลังการขาย
  โดยบริษัทมีบริการรับตอบปัญหาเกี่ยวกับเครื่องโทรศัพท์เคลื่อนที่ รวมทั้งตอบปัญหาต่าง ๆ ผ่านทาง
  Call Center และ website ของบริษัทชื่อ www.blisstel.com นอกจากนี้
  บริษัทยังให้บริการในการรับเครื่องโทรศัพท์เคลื่อนที่เพื่อส่งซ่อมให้แก่ลูกค้า

2.  ซิมการ์ดและบัตรเติมเงิน

  ซิมการ์ด (SIM Card) เป็นส่วนประกอบที่สำคัญที่ต้องใช้ควบคู่กับโทรศัพท์เคลื่อนที่
  โดยซิมการ์ดจะ ทำหน้าที่ระบุหมายเลขของผู้ใช้ในการโทรออกและรับสาย
  รวมถึงการกำหนดค่าใช้จ่ายและวิธีการชำระค่าบริการ ซึ่งมีทั้งระบบจดทะเบียน (Post-paid)
  และระบบจ่ายล่วงหน้า (Pre-paid) ในขณะที่บัตรเติมเงินเป็นวิธีชำระค่าบริการให้แก่
  ซิมการ์ดในระบบจ่ายล่วงหน้า
  ซึ่งผู้ใช้โทรศัพท์เคลื่อนที่จะชำระเงินค่าบริการก่อนที่จะมีการใช้โทรศัพท์
  โดยผู้ใช้โทรศัพท์เคลื่อนที่สามารถเลือกซื้อบัตรเติมเงินตามจำนวนเงินที่ต้องการใช้ได้

  บริษัทจัดจำหน่ายซิมการ์ดและบัตรเติมเงิน ทั้งแบบจ่ายล่วงหน้าและแบบจดทะเบียนของ DTAC,
  AIS, True Move IEC 3G Hutch และ CAT

3.  อุปกรณ์เสริม

  บริษัทจำหน่ายอุปกรณ์เสริมโทรศัพท์เคลื่อนที่ เช่น แบตเตอรี่โทรศัพท์เคลื่อนที่
  ที่ชาร์จแบตเตอรี่โทรศัพท์ Small-Talk หูฟังไร้สาย เป็นต้น โดยอุปกรณ์เสริมต่าง ๆ
  ที่บริษัทจำหน่าย
  เป็นอุปกรณ์เสริมที่บริษัทจัดซื้อมาจากผู้ผลิตโทรศัพท์เคลื่อนที่และผู้ผลิตอุปกรณ์เสริมภายในประเทศ

  ที่ผ่านมา บริษัทมีรายได้จากการขายอุปกรณ์เสริมต่าง ๆ ไม่มากนัก โดยในปี 2552 - 2553
  บริษัทมี รายได้จากการขายอุปกรณ์เสริมคิดเป็นสัดส่วนร้อยละ 3.35 ของรายได้รวมในปี2552
  และลดลงเหลือร้อยละ 0.96 ในปี 2553
  การลดลงดังกล่าวเนื่องมาจากกระแสความนิยมเรื่องการใช้หูฟังไร้สายลดลง
  และประกอบกับการลดจำนวนสาขาของทางบริษัทลงด้วยเช่นกัน
  อย่างไรก็ดีบริษัทยังมีนโยบายจำหน่ายอุปกรณ์เสริมต่าง ๆ
  เพื่อตอบสนองความต้องการของลูกค้าได้อย่างครบวงจร

  3.1.4 จำหน่ายตั๋วรถ บขส.

  เนื่องจากสาขาที่กระจายอยู่ตามจุดสำคัญ ๆ ในเมืองใหญ่ ทางบริษัทฯ จึงได้ร่วมมือกับบริษัท
  ขนส่ง จำกัด จุดจำหน่ายตั๋ว บขส. ทุกเส้นทางทั่วประเทศ โดยสามารถซื้อได้ล่วงหน้าถึง 60 วัน
  และรับตั๋วได้ ณ จุดจำหน่ายของบลิสเทล
  ซึ่งเป็นการอำนวยความสะดวกให้กับผู้โดยสารและเพิ่มความถี่ให้ลูกค้าแวะมาที่ร้านมากยิ่งขึ้น
  โดยยอดจำหน่ายบัตรได้มีจำนวนเพิ่มขึ้นตามเวลา
  ทั้งนี้ผู้บริโภคที่ได้รับทราบถึงบริการต่างชื่นชอบในความสะดวกสบายสำหรับการเดินทางมากยิ่งขึ้น
  โดยปี 2551 ซึ่งเป็นปีแรกที่เริ่มเปิดจำหน่ายบัตร ณ ร้านบลิสเทล 34 แห่ง จำหน่ายบัตรได้
  34,164 ใบ รวมมูลค่า 24,314,306 บาท ต่อมาในปี 2552
  มียอดจำหน่ายตั๋วผ่านจุดจำหน่ายของบลิสเทลจำนวน 54 แห่ง อยู่ที่จำนวน 59,971 ใบ
  รวมมูลค่า 40,059,976 บาท มีอัตราการขยายตัวของมูลค่าการจำหน่ายเพิ่มขึ้นถึงร้อยละ
  64.75 ทั้งนี้ทางบริษัทได้มีการปรับลดสาขาลงในปี 2553
  จึงส่งผลให้จุดจำหน่ายบัตรมีการปรับลดลง อย่างไรก็ตาม บริษัท
  จะยังคงพิจารณาเพิ่มจุดจำหน่ายให้มากยิ่งขึ้นสอดคล้องกับจำนวนสาขาที่มี
  เพื่อรองรับความต้องการของผู้เดินทางให้ครอบคลุมในทุกพื้นที่
  ซึ่งคาดว่าเมื่อผู้เดินทางได้รับทราบถึงบริการที่ร้านบลิสเทลปริมาณการจำหน่ายจะเติบโตเพิ่มมากยิ่งขึ้น

2.  การตลาดและสภาวะการแข่งขัน

    1.  นโยบายและลักษณะทางการตลาด

(1) ลักษณะลูกค้าและกลุ่มลูกค้าเป้าหมาย

  กลุ่มลูกค้าสามารถแบ่งออกได้เป็น 2 กลุ่มหลัก ได้แก่ กลุ่มลูกค้ารายย่อย และกลุ่มตัวแทนจำหน่าย
  (Dealer) ซึ่งจะรับซื้อสินค้าจากบริษัทไปจำหน่ายต่อให้แก่ลูกค้ารายย่อยอีกทอดหนึ่ง
  ซึ่งแต่เดิมบริษัทจะเน้นการขายให้แก่กลุ่มลูกค้าทั้ง 2 กลุ่ม แต่ภายหลังจากบริษัท
  อินเตอร์แนชั่นเนิล เอนจีเนียริง จำกัด (มหาชน) (“ไออีซี”)
  ซึ่งดำเนินธุรกิจด้านสื่อสารและจำหน่ายโทรศัพท์เคลื่อนที่เช่นเดียวกัน ได้เข้ามาร่วมลงทุนในบริษัท
  ซึ่งทำให้ไออีซีมีฐานะเป็นผู้ถือหุ้นรายใหญ่ รวมทั้งเป็นพันธมิตรในการดำเนินธุรกิจด้วยนั้น
  บริษัทจึงได้ดำเนินการปรับปรุงโครงสร้างธุรกิจ
  โดยการแบ่งแยกธุรกิจโทรศัพท์เคลื่อนที่ออกเป็นการค้าปลีกและค้าส่งอย่างชัดเจน
  โดยบริษัทจะเป็นผู้ดำเนินธุรกิจด้านค้าปลีก หรือกลุ่มลูกค้ารายย่อย
  ในขณะที่ไออีซีจะเป็นผู้ดำเนินธุรกิจด้านค้าส่ง หรือกลุ่มตัวแทนจำหน่าย แม้ว่าต่อมา
  ไออีซีจะมีการขายเงินลงทุนในบริษัทและไม่ได้มีฐานะเป็นผู้ถือหุ้นใหญ่ของบริษัทแล้วก็ตาม
  แต่ทั้งบริษัทและไออีซียังคงเป็นพันธมิตรทางธุรกิจและมีนโยบายในการดำเนินธุรกิจเช่นเดิมต่อไป

1.  ลูกค้ารายย่อย

  ลูกค้ารายย่อยซึ่งเป็นกลุ่มผู้ที่ต้องการใช้โทรศัพท์เคลื่อนที่โดยตรง นอกจากกลุ่มคนทำงาน นักธุรกิจ
  และเจ้าของกิจการ ที่ต้องการใช้โทรศัพท์เคลื่อนที่เพื่อใช้ในการติดต่อสื่อสารทางธุรกิจแล้ว
  การขยายเครือข่ายการให้บริการของผู้ให้บริการโทรศัพท์เคลื่อนที่แต่ละรายที่ครอบคลุมพื้นที่ให้บริการมากขึ้น
  ตลอดจนการแข่งขันระหว่างผู้ให้บริการโทรศัพท์เคลื่อนที่รุนแรงขึ้น ทั้งด้านราคาค่าใช้บริการ
  บริการเสริมต่าง ๆ และการจัดกิจกรรมส่งเสริมการขาย
  ทำให้กลุ่มผู้ใช้โทรศัพท์เคลื่อนที่มีความหลากหลายมากขึ้น ครอบคลุมถึงกลุ่มลูกค้าใหม่ เช่น
  นักเรียน นักศึกษา วัยรุ่น ที่ใช้โทรศัพท์เคลื่อนที่เพิ่มขึ้นด้วย ประกอบกับ ผู้ผลิตโทรศัพท์
  เคลื่อนที่ได้แนะนำสินค้ารุ่นใหม่ที่มีราคาระดับกลางถึงล่างออกสู่ตลาดเป็นจำนวนมากจึงส่งผลให้จำนวนเครื่องโทรศัพท์เคลื่อนที่ที่ขายได้เพิ่มขึ้นจาก
  9.5* ล้านเครื่อง ในปี 2552 เป็นประมาณ 10.9 ล้านเครื่อง ในปี 2553*

  กลุ่มลูกค้ารายย่อยสามารถแบ่งออกได้เป็นกลุ่ม ดังนี้

-   กลุ่มผู้ใช้บริการใหม่ (New Subscriber Market)
    เป็นกลุ่มลูกค้าที่เพิ่งเริ่มใช้โทรศัพท์เคลื่อนที่เป็นครั้งแรก
    โดยเป็นการซื้อเครื่องโทรศัพท์เคลื่อนที่พร้อมกับเลขหมายโทรศัพท์
    ซึ่งกลุ่มผู้ใช้บริการใหม่นี้มีการเติบโตในอัตราที่ช้าลง
    เนื่องจากผลของการแข่งขันทั้งจากของผู้ให้บริการ และผู้จำหน่ายโทรศัพท์เคลื่อนที่
    โดยจำนวนผู้ใช้โทรศัพท์เคลื่อนที่ได้ครอบคลุมจำนวนประชากรถึงกว่าร้อยละ 90 ณ สิ้นปี 2553
    ดังนั้นการจำหน่ายโทรศัพท์ให้กับผู้ใช้กลุ่มนี้จะเป็นในส่วนของผู้ใช้ใหม่ที่มีอายุน้อย
    เช่นกลุ่มนักเรียน

-   กลุ่มเครื่องทดแทน (Replacement Market) เป็นกลุ่มผู้ใช้โทรศัพท์เคลื่อนที่อยู่แล้ว
    แต่ต้องการเปลี่ยนเครื่องโทรศัพท์ใหม่ เนื่องจากต้องการความทันสมัย
    และต้องการใช้ประโยชน์จากเครื่องโทรศัพท์เคลื่อนที่เพิ่มขึ้น
    ประกอบกับได้มีการแนะนำเทคโนโลยีและสินค้ารุ่นใหม่ที่สามารถตอบสนองความต้องการใช้งานได้หลายรูปแบบทั้งในเรื่องของการติดต่อสื่อสารและเพื่อความบันเทิง
    โดยมีราคาเครื่องที่ถูกลงอยู่อย่างต่อเนื่อง จึงมี ผู้นิยมเปลี่ยนเครื่องโทรศัพท์เคลื่อนที่มากขึ้น
    ตลาดเครื่องทดแทนจึงนับได้ว่าเป็นตลาดที่มีศักยภาพที่จะเติบโตได้อย่างมากในอนาคต

-   กลุ่มเครื่องที่สอง (More Usage Market)
    เนื่องจากรูปแบบการให้บริการของผู้ให้บริการโทรศัพท์เคลื่อนที่ในประเทศไทย
    มีความแตกต่างกันทั้งในเรื่องของระบบคลื่นความถี่ โครงสร้างราคา และ รูปแบบการบริการ
    ดังนั้นจึงมีความต้องการของผู้บริโภคส่วนหนึ่งที่ต้องการใช้บริการโทรศัพท์เคลื่อนที่ในรูปแบบที่แตกต่างกันไป
    ทั้งบริการที่เป็น Voice และ Non-voice โดยการพัฒนาบริการเสริม (Value-added
    service –VAS) การต่อเชื่อม Internet และการเชื่อมโยงข้อมูลด้วยระบบต่างๆ
    หรือการเข้าสู่สังคมออนไลน์โดยเฉพาะในกลุ่ม Smart phone
    ซึ่งเป็นกระแสความนิยมที่เติบโตขึ้นสูงมากในปี 2553
    จึงเกิดความต้องการใช้งานโทรศัพท์มือถือเครื่องที่สองที่ตอบสนองการใช้งานมากกว่าการติดต่อสื่อสารขึ้นมาในกลุ่มผู้ใช้ที่เรียกว่า
    Heavy User และ Technology Oriented

  จากสัดส่วนของกลุ่มลูกค้ารายย่อยดังกล่าว
  ปัจจุบันบริษัทจึงได้เน้นการจำหน่ายโทรศัพท์เคลื่อนที่ไปยัง
  ตลาดเครื่องทดแทนและการใช้งานเครื่องที่สอง
  เนื่องจากเห็นว่าเป็นกลุ่มที่มีศักยภาพในการเติบโตสูงกว่าตลาดผู้ใช้บริการใหม่ นอกจากนี้
  ลูกค้ากลุ่มตลาดเครื่องทดแทน จะพิจารณาคุณสมบัติของเครื่องโทรศัพท์เคลื่อนที่มากกว่าราคา
  เมื่อเปรียบเทียบกับกลุ่มผู้ใช้บริการใหม่
  ดังนั้นการจำหน่ายสินค้าแก่ลูกค้ากลุ่มตลาดเครื่องทดแทนและกลุ่มเครื่องที่สองจึงสร้างผลตอบแทนที่ดีกว่าให้แก่บริษัท

1.  ตัวแทนจำหน่าย (Dealer)

  การจำหน่ายสินค้าในรูปแบบการขายส่งให้แก่ตัวแทนจำหน่ายที่ได้รับการแต่งตั้งจากบริษัทซึ่งจะนำสินค้าจากบริษัทไปจำหน่ายต่อให้แก่ลูกค้าอีกทอดหนึ่ง
  เป็นการจำหน่ายในปริมาณมาก
  มีส่วนช่วยให้บริษัทสามารถสั่งซื้อสินค้าจากบริษัทผู้ผลิตหรือผู้จัดจำหน่ายโทรศัพท์เคลื่อนที่และสินค้าอื่น
  ๆ ได้ในปริมาณมาก จึงได้รับส่วนลดจากการสั่งซื้อดังกล่าว ส่งผลให้บริษัทมีต้นทุนสินค้าลดลง
  และสามารถจำหน่ายสินค้าได้ในราคาถูก และสามารถแข่งขันกับบริษัทคู่แข่งอื่น ๆ ได้ ในปี 2554
  บริษัทมีแผนที่จะเริ่มจำหน่ายสินค้า ผ่านตัวแทนจำหน่ายเพื่อการปรับตัวในทิศทางที่ดีขึ้นของกำไร
  แต่อย่างไรก็ดี บริษัทจะจำหน่ายสินค้าด้วยความระมัดระวังเนื่องจาก ภาวะเศรษฐกิจ

(2) การจัดจำหน่ายและช่องทางการจำหน่าย

  ช่องทางการจัดจำหน่ายสินค้าของบริษัทสามารถแบ่งเป็น 2 ช่องทาง ได้แก่ การขายปลีก
  (Retail) ซึ่งเป็นช่องทางการขายหลักของบริษัท โดย ณ วันที่ 31 ธันวาคม 2553
  มีจุดจำหน่ายรวมทั้งสิ้น 57แห่ง ครอบคลุมพื้นที่ทั่วประเทศไทย และการขายส่ง (Wholesale)
  โดยในการพิจารณาจัดสรรสินค้าเพื่อจำหน่ายของบริษัทนั้น
  บริษัทมีนโยบายที่จะจัดสรรสินค้าเพื่อจำหน่ายผ่านช่องทางการขายปลีกขงบริษัทเป็นหลักก่อน
  จากนั้นจึงจะทำการจัดสรรสินค้าเพื่อขายผ่านช่องทางการขายส่ง

1.  การขายปลีก (Retail)

  บริษัทเน้นการจำหน่ายโทรศัพท์เคลื่อนที่ให้แก่ลูกค้ารายย่อยในรูปแบบการขายปลีกเป็นหลัก
  คิดเป็นสัดส่วนร้อยละ 57.23 ของรายได้รวม
  ปัจจุบันบริษัทจะจัดจำหน่ายผ่านช่องทางการจำหน่ายทั้งสิ้น 2 ช่องทาง ได้แก่

  - การจำหน่ายผ่านสาขาของบริษัท

  บริษัทดำเนินการจำหน่ายโทรศัพท์เคลื่อนที่ให้แก่ลูกค้ารายย่อยโดยจำหน่ายผ่านร้าน Blisstel
  Shop ซึ่งตั้งอยู่ในศูนย์การค้า (Shopping Plaza) และร้านค้าปลีกรูปแบบใหม่ (Modern
  Trade) ทั้งในกรุงเทพมหานครและต่างจังหวัด โดย ณ 31 ธันวาคม 2553 บริษัทมี
  ร้านบลิสเทลรวมทั้งสิ้น 57 สาขา

  - การขายตรง (Direct Sale)

  บริษัทมีการจำหน่ายสินค้าในรูปแบบการขายตรงให้แก่ผู้ใช้โทรศัพท์เคลื่อนที่
  โดยผ่านการจัดกิจกรรมทางการตลาด ซึ่งบริษัทมีการจัดงานแสดงสินค้าชั่วคราว (Exhibition)
  โดยกระจายทั่วกลุ่มเป้าหมายทั้งในเขตกรุงเทพและปริมณฑลเป็นหลัก ต่อเนื่องตลอดทั้งปี
  และการขายตรงเข้าสู่ลูกค้าองค์กร
  ซึ่งทางบลิสเทลได้อำนวยความสะดวกโดยบริการส่งถึงที่และจำหน่ายในราคาพิเศษให้กับองค์กรต่างๆ
  ที่มีความสนใจสั่งซื้อสินค้าในปริมาณมาก รวมถึงจำหน่าย อุปกรณ์เสริม ซิมการ์ด และ
  การเติมเงินต่างๆ ด้วยเช่นกัน
  ซึ่งถือว่าเป็นบริการครบวงจรและมีฐานลูกค้าสั่งซื้ออย่างต่อเนื่องตลอดทั้งปี
  ทั้งนี้ผู้สนใจสามารถศึกษาข้อมูลรายละเอียดสินค้าเบื้องต้นได้จากทางเว็บไซต์
  www.blisstel.com

2.  การขายส่ง

  บริษัทมีช่องทางการจำหน่ายในรูปแบบการค้าส่งผ่านตัวแทนจำหน่าย (Dealer)
  ซึ่งตัวแทนจำหน่ายดังกล่าวจะนำสินค้าไปจำหน่ายต่อให้แก่ผู้ใช้โทรศัพท์เคลื่อนที่อีกครั้งหนึ่ง
  ตัวแทนจำหน่ายที่ซื้อสินค้าจากทางบริษัทนั้น บางส่วนมีสัญญาแต่งตั้งจากทางบริษัท
  และบางส่วนเป็นตัวแทนจำหน่ายที่ซื้อสินค้าจากบริษัทโดยไม่มีสัญญาแต่งตั้งเป็นตัวแทนจำหน่าย
  อย่างไรก็ตาม ตัวแทนจำหน่ายที่มีสัญญาแต่งตั้งจากบริษัท สามารถเลือกซื้อสินค้าจากแหล่งใดก็ได้
  โดยไม่มีข้อจำกัดว่าต้องซื้อสินค้าจากบริษัทเท่านั้น

(3) กลยุทธ์ทางการตลาด

  เพื่อให้บริษัทสามารถแข่งขันกับผู้จำหน่ายโทรศัพท์เคลื่อนที่รายอื่น ๆ ได้
  บริษัทจึงมีการวางแผนกลยุทธ์ทางการตลาดที่สำคัญทั้งสิ้น 5 แนวทาง ได้แก่

1.  กลยุทธ์ด้านราคา

  ราคาขายโทรศัพท์เคลื่อนที่นับเป็นปัจจัยหลักในการแข่งขันในธุรกิจจำหน่ายโทรศัพท์เคลื่อนที่
  ดังนั้นบริษัทจึงพิจารณาการซื้อสินค้าจากราคาต้นทุนเป็นหลัก
  เพื่อกำหนดราคาขายให้สามารถแข่งขันกับผู้จำหน่ายโทรศัพท์เคลื่อนที่รายอื่น ๆ ได้
  ปัจจุบันบริษัทใช้นโยบายซื้อสินค้าจากผู้ผลิตหรือผู้จำหน่ายโดยเงินสด เพื่อรับส่วนลดในการซื้อสินค้า
  ทำให้สามารถกำหนดราคาขายที่สามารถแข่งขันกับผู้จำหน่ายรายอื่น ๆ ได้
  ในขณะที่บริษัทสามารถขายสินค้าผ่านจุดจำหน่ายที่มีอยู่ได้เป็นจำนวนมาก
  ส่งผลให้บริษัทสามารถสั่งซื้อสินค้าได้เป็นจำนวนมากด้วย
  ซึ่งเป็นอีกหนึ่งปัจจัยที่ทำให้บริษัทได้รับส่วนลดจากการสั่งซื้อในปริมาณมาก (Volume Discount)
  จากการที่บริษัทมีความสัมพันธ์ที่ดีกับผู้ผลิตโทรศัพท์เคลื่อนที่ยี่ห้อต่างๆ โดยเฉพาะยี่ห้อหลัก ได้แก่
  Nokia, Samsung, LG และ Sony Ericsson ซึ่งทั้ง 4 ตราผลิตภัณฑ์นี้
  มีส่วนแบ่งทางการตลาดรวมกันสูงสุด
  ดังนั้นบริษัทจึงสามารถจัดรายการส่งเสริมการขายได้โดยได้รับค่าสนับสนุนการขายจากเจ้าของผลิตภัณฑ์โดยตรง

  นอกจากนี้ทางบริษัทฯ
  ได้เพิ่มรายการสินค้าที่จำหน่ายในร้านเพื่อเป็นทางเลือกให้กับผู้บริโภคมากยิ่งขึ้นโดยพิจารณาจากสินค้าที่มีคุณสมบัติการใช้งานที่แตกต่างจากแบรนด์ดังกล่าวข้างต้น
  และใช้ระบบการสั่งสินค้าแบบฝากขาย
  ส่งผลให้บลิสเทลสามารถแบ่งเบาภาระต้นทุนในการซื้อสินค้าเข้ามาจำหน่ายช่วยทำให้สภาพคล่องของบริษัทฯ
  ดีขึ้น อีกทั้งยังไม่ต้องแบกรับภาระความเสี่ยงของราคาจำหน่ายสินค้าที่ลดลงตามสภาวะตลาด
  ด้วยวิธีการนี้ทำให้บริษัทฯ มีผลกำไรขั้นต้นที่ดีขึ้นในสินค้ากลุ่มนี้
  แต่อย่างไรก็ตามด้วยสัดส่วนการจำหน่ายที่ยังไม่สูงมากนักจึงยังไม่ส่งผลให้ผลประกอบการมีกำไร
  แต่มีแนวโน้มทิศทางที่ดีขึ้นตามระยะเวลา

2.  กลยุทธ์ด้านช่องทางการจัดจำหน่าย

  ในการจำหน่ายโทรศัพท์เคลื่อนที่ของบริษัทนั้น
  บริษัทมีช่องทางการจำหน่ายทั้งในรูปการขายปลีกและขายส่ง
  การจำหน่ายสินค้าในรูปแบบการขายปลีกนั้น เป็นการจำหน่ายผ่านจุดจำหน่ายของบริษัท ซึ่ง ณ 31
  ธันวาคม 2553 มีสาขาและจุดจำหน่ายรวมทั้งสิ้น 57 แห่ง
  ซึ่งครอบคลุมพื้นที่เมืองหลักในทุกภูมิภาคของประเทศ
  ซึ่งบริษัทมีระบบจัดการที่สามารถควบคุมคุณภาพการให้บริการ
  รวมทั้งเพื่อให้บริษัทสามารถบริหารสินค้าคงเหลือได้อย่างมีประสิทธิภาพ
  การได้มีโอกาสสัมผัสกับผู้บริโภคหรือผู้ใช้โทรศัพท์มือถือโดยตรงทำให้ได้รับข้อมูลอันเป็นประโยชน์สำหรับการวางแผนทางการตลาด
  การคัดเลือกสินค้าให้ตรงกับความต้องการของตลาด และ
  จัดรายการส่งเสริมการขายให้ตรงและทันกับความต้องการได้มากยิ่งขึ้น
  อีกทั้งการเพิ่มหน่วยงานดูแลการจำหน่ายตรงเข้าสู่ลูกค้าองค์กรมากยิ่งขึ้น
  ซึ่งเป็นการจำหน่ายได้ในปริมาณมากและมีค่าดำเนินการที่น้อยลงเนื่องจากไม่จำเป็นต้องมีค่าเช่าร้าน

3.  กลยุทธ์ด้านการบริหารส่วนประสมผลิตภัณฑ์ (Product Mix)

  ความสัมพันธ์ที่ดีกับผู้ผลิตโทรศัพท์เคลื่อนที่ยี่ห้อต่างๆ โดยเฉพาะยี่ห้อหลัก ได้แก่ Nokia,
  Samsung, LG และ iMobile ซึ่งทั้ง 4 ตราผลิตภัณฑ์นี้ มีส่วนแบ่งทางการตลาดรวมกันสูงสุด
  ทำให้บริษัทสามารถรับข้อมูลด้านผลิตภัณฑ์จากผู้ผลิตโทรศัพท์เคลื่อนที่รายใหญ่ทั้ง 4 ราย
  ดังนั้นบริษัทจึงมีข้อมูลสินค้าที่ทำให้บริษัทสามารถจัดทำแผนการดำเนินงานและการตลาดได้อย่างมีประสิทธิภาพ
  มีการวางแผนสั่งซื้อสินค้าได้ตรงกับความต้องการของผู้ใช้โทรศัพท์เคลื่อนที่มากที่สุด
  และสามารถจัดหา0สินค้าเพื่อจำหน่ายได้ในปริมาณที่เพียงพอ
  อีกทั้งยังสามารถบริหารสินค้าคงเหลือจากข้อมูลสินค้าเสื่อมความนิยม
  ด้วยการจัดกิจกรรมการตลาดในการจำหน่ายสินค้าดังกล่าวออกไปได้อย่างรวดเร็ว ทั้งนี้
  บริษัทจะพิจารณาข้อมูลที่ได้รับจากบริษัทผู้ผลิตประกอบกับข้อมูลเกี่ยวกับแนวโน้มความต้องการของผู้ใช้โทรศัพท์เคลื่อนที่ที่ได้จากการสำรวจความคิดเห็นของผู้ใช้โทรศัพท์เคลื่อนที่
  ซึ่งจัดทำโดยผู้เชี่ยวชาญในการสำรวจความคิดเห็น
  เพื่อประกอบการตัดสินใจในการคัดเลือกสินค้าเพื่อจำหน่ายในแต่ละช่วงเวลา

  นอกจากนี้การเข้ามามีบทบาทในตลาดและกระแสความนิยมสินค้า House Brand หรือ
  โทรศัพท์มือถือที่เป็นตราผลิตภัณฑ์ของประเทศไทยเอง ที่เพิ่มขึ้นในช่วงครึ่งปีหลังของปี 2551
  โดยเฉพาะโทรศัพท์มือถือที่ดูทีวีได้ ระบบหน้าจอสัมผัส และโทรศัพท์มือถือแบบสองซิม
  ที่รองรับทั้งระบบ GSM และ CDMA ซึ่งถือว่าเป็นลักษณะเฉพาะของตลาดประเทศไทย
  ทั้งนี้เป็นผลจากการส่งเสริมตลาดของผู้ให้บริการระบบเครือข่ายที่นำเสนอค่าใช้จ่ายให้เหมาะสมกับความต้องการของผู้ใช้บริการ
  ส่งผลให้บริษัทต้องมีการปรับปรุงรายการสินค้าที่นำเข้ามาจำหน่ายเพื่อตอบสนองความต้องการของกลุ่มลูกค้าดังกล่าวที่ขยายตัวเพิ่มมากขึ้น
  เพื่อนำเสนอทางเลือกที่หลากหลายให้กับผู้บริโภค

  นอกจากนี้ในกลุ่มสมาร์ทโฟนที่มีกระแสการตอบรับเพิ่มสูงขึ้นอย่างมากในช่วงไตรมาส 4 ของปี
  2552 ต่อเนื่องถึงปี 2553
  ซึ่งเป็นผลมาจากการทำกิจกรรมทางการตลาดของผู้ให้บริการเครือข่ายเช่น AIS DTAC และ
  True Move ในกลุ่มโทรศัพท์เคลื่อนที่ระดับบนที่เปิดจำหน่าย iPhone และ BlackBerry
  พร้อมข้อเสนอที่หน้าสนใจ
  ทั้งนี้ทางบลิสเทลช็อปได้เริ่มนำโทรศัพท์มือถือกลุ่มสมาร์ทโฟนเข้ามาวางจำหน่ายในสาขาที่มีโอกาสทางการตลาด
  และได้รับผลการตอบรับคาดเป็นอย่างดีในปี 2553 ดังนั้นในปี 2554 บริษัทฯ
  มีนโยบายจะขยายรายการสินค้าในกลุ่มนี้เพื่อตอบสนองต่อความต้องการของผู้บริโภคให้ครอบคลุมมากยิ่งขึ้น

  นอกจากนี้ในช่วงปลายปี 2552 ได้มีการเปิดตัวของระบบโทรศัพท์เคลื่อนที่ยุคที่ 3 (3G)
  โดยผู้ให้บริการโครงข่ายหลายราย ทั้งจาก TOT และพันธมิตรผู้ให้บริการโครงข่ายเสมือน 3G
  ของ TOT
  ซึ่งเริ่มมีกิจกรรมทางการตลาดเพื่อดึงความสนใจของผู้บริโภคให้มาใช้บริการในระบบ3Gซึ่งส่งผลให้ความต้องการโทรศัพท์เคลื่อนที่
  ที่รองรับระบบ 3G รวมถึงอุปกรณ์สำหรับการต่อเชื่อมอินเตอร์เน็ทความเร็วสูง เช่น แอร์การ์ด
  ได้รับความสนใจมากขึ้น
  แต่อย่างไรก็ตามเนื่องจากพื้นที่การให้บริการโครงข่าย3Gยังคงอยู่ในวงจำกัดเพียงกรุงเทพมหานครเป็นหลัก
  อีกทั้งแผนการขยายพื้นที่ให้บริการยังไม่เป็นที่ชัดเจน
  จึงส่งผลให้ความเชื่อมั่นของผู้บริโภคที่จะหันมาทดลองใช้ระบบโครงข่าย3G
  และยอดจำหน่ายเครื่องโทรศัพท์มือถือยังขยายตัวไม่มากเท่าที่ควร
  ซึ่งหากการขยายโครงข่ายมีความต่อเนื่องและชัดเจนมากยิ่งขึ้นในปี 2554
  จะส่งผลให้การจำหน่ายเครื่องโทรศัพท์มือถือ ซิมการ์ด
  และบัตรเติมเงินมีการขยายตัวอย่างเห็นได้ชัดมากยิ่งขึ้นซึ่งทางบริษัทฯ
  ได้มีการติดตามการเคลื่อนไหวอย่างใกล้ชิดและได้เตรียมพนักงานให้พร้อมรับกับการเติบโตของระบบ
  3G ไว้ด้วยเช่นกัน

4.  กลยุทธ์ด้านการบริหารสินค้าคงคลัง

  เทคโนโลยีของโทรศัพท์เคลื่อนที่นั้นได้รับการวิจัยและพัฒนาจากบริษัทผู้ผลิตโทรศัพท์เคลื่อนที่แต่ละรายเพื่อตอบสนองความต้องการของผู้บริโภคตลอดเวลา
  โดยบริษัทผู้ผลิตต่าง ๆ จะจัดส่งข้อมูลสินค้าใหม่และสินค้าเสื่อมความนิยม (Obsolete)
  ให้แก่ตัวแทนจำหน่ายที่แต่งตั้ง
  เพื่อให้สามารถวางแผนการสั่งซื้อสินค้าและบริหารสินค้าคงเหลือได้ล่วงหน้า

  นอกจากการคัดเลือกผลิตภัณฑ์โดยพิจารณาจากข้อมูลสินค้าของผู้ผลิตแล้ว บริษัทยังมีการนำระบบ
  SAP มาใช้ในการบริหารสินค้าคงเหลือ
  เพื่อให้สามารถตรวจสอบปริมาณสินค้าคงเหลือในแต่ละสาขาได้ตลอดเวลา
  โดยบริษัทสามารถตรวจสอบได้ว่าสินค้าตราผลิตภัณฑ์ใด รุ่นใด กำลังเป็นที่นิยมหรือเสื่อมความนิยม
  เมื่อสินค้าที่เป็นที่นิยมมีจำนวนลดลง บริษัทจะสามารถสั่งซื้อสินค้าดังกล่าวได้ล่วงหน้า
  ทำให้มีสินค้าจำหน่ายแก่ลูกค้าตลอดเวลา ในส่วนของสินค้าที่ไม่เป็นที่นิยม
  บริษัทสามารถปรับกลยุทธ์ทางการตลาดเพื่อให้สามารถจำหน่ายสินค้าออกไปได้เร็วขึ้นเช่นกัน
  ทั้งนี้ในปี 2551 บริษัทฯยังได้ทำการพัฒนาซอฟท์แวร์ระบบ Retail Management (RM)
  ที่ถูกพัฒนาขึ้นให้สอดคล้องกับกระบวนการทำงานของบริษัทโดยเฉพาะซึ่งเป็นการปรับปรุงเพิ่มเติมในส่วนที่ระบบ
  SAP ไม่สามารถตอบสนองกับระบบการบริหารร้านสาขาของบริษัทได้
  ดังนั้นบริษัทจึงสามารถติดตามข้อมูลสินค้าเข้าและรายงานการขายได้อย่างใกล้ชิด แบบ Real
  time ข้อมูลที่ได้จึงมีความแม่นยำ
  ส่งผลให้สามารถนำข้อมูลที่ได้มาจัดทำแผนการตลาดและรายการส่งเสริมการขายได้ทันท่วงที
  หมุนเวียนสินค้าไปยังพื้นที่จำหน่ายที่มีความเหมาะสมตรงตามกลุ่มเป้าหมาย
  เพื่อผลักดันสินค้าให้จำหน่ายได้และเป็นการลดจำนวนสินค้าคงคลังลงได้อย่างมีประสิทธิภาพมากยิ่งขึ้น

5.  กลยุทธ์ด้านการให้บริการ

  บริษัทเน้นการให้บริการทั้งก่อนและหลังการขาย สำหรับการให้บริการก่อนการขายนั้น
  บริษัทเน้นการให้บริการที่รวดเร็วและสามารถให้คำแนะนำเกี่ยวกับผลิตภัณฑ์ได้อย่างถูกต้องและเพียงพอ
  โดยบริษัทจัดให้มีการอบรมความรู้เกี่ยวกับผลิตภัณฑ์ใหม่แก่พนักงานเป็นประจำ
  เพื่อให้พนักงานสามารถให้คำแนะนำเกี่ยวกับคุณสมบัติของผลิตภัณฑ์ที่ตรงกับความต้องการของลูกค้าได้
  นอกจากนี้ บริษัทยังมีการรับประกันเครื่องโทรศัพท์เคลื่อนที่ที่บริษัทจำหน่าย
  เพื่อสร้างความมั่นใจในคุณภาพของสินค้าให้แก่ลูกค้าอีกด้วย

  สำหรับการให้บริการหลังการขาย บริษัทเป็นจุดรับเครื่องโทรศัพท์เคลื่อนที่เพื่อส่งซ่อมให้แก่ลูกค้า
  (drop point) พร้อมทั้งให้บริการตอบปัญหาที่เกี่ยวกับโทรศัพท์เคลื่อนที่ผ่านทาง Call Center
  และ website ของบริษัทชื่อ www.blisstel.com

1.  ภาวะการแข่งขันและแนวโน้มอุตสาหกรรม

ผู้จำหน่ายโทรศัพท์เคลื่อนที่ในประเทศไทย

อุตสาหกรรมโทรศัพท์เคลื่อนที่ในประเทศไทยนั้น มีผู้ให้บริการและผู้จำหน่ายโทรศัพท์เคลื่อนที่ทั้งหมด
14 รายหลัก โดยสามารถแบ่งกลุ่มตามลักษณะการจำหน่ายโทรศัพท์เคลื่อนที่ได้เป็น 3 กลุ่ม ได้แก่
ผู้ให้บริการโทรศัพท์เคลื่อนที่ (Operators) ผู้จัดจำหน่ายโทรศัพท์เคลื่อนที่ (Distributor)
และร้านค้าปลีก (Retail Store)

  รายชื่อผู้จำหน่ายโทรศัพท์เคลื่อนที่รายหลักในประเทศไทย

+-----------------------+------------------------+-----------+---------+
| ผู้ให้บริการโทรศัพท์เคลื่อนที่  | ผู้จัดจำหน่าย              | ร้านค้าปลีก  |         |
| และบริษัทในเครือ         |                        |           |         |
+-----------------------+------------------------+-----------+---------+
| 1.  บจก. ดิจิตอลโฟน     | 1.  บมจ. เอ็มลิงค์ เอเชีย  | Retail    | ร้านค้า   |
|                       |     คอร์ปอเรชั่น          | Chain     | ปลีกทั่วไป |
| 2.  บจก. ยูไนเต็ด       |                        | Store     |         |
|     ดิสทริบิวชั่น บิสิเนส    | 2.  บมจ. สามารถ        |           |         |
|                       |     ไอ-โมบาย           | 1.  บมจ.  |         |
| 3.  บจก. ไวร์เลส ดีไวซ์  |                        |           |         |
|     ซัพพลาย            | 3.  บมจ.               |   บลิส-เทล |         |
|                       |                        |           |         |
| 4.  บจก. ทรูมูฟ         | อินเตอร์เนชั่นเนิลเอนจิเนียริ่ง | 2.  บมจ.  |         |
|                       |                        |           |         |
| 5.  กิจการร่วมค้า        | 4.  บมจ. ล็อกซ์เล่ย์       |   เจ-มาร์ท |         |
|     ไทย-โมบาย         |                        |           |         |
|                       |                        | 3.  บมจ.  |         |
| 6.  บจก. ฮัทชิสัน ซีเอที   |                        |           |         |
|     ไวร์เลส มัลติมีเดีย    |                        | ทีดับบลิวแซด |         |
|                       |                        |           |         |
|                       |                        | คอร์ปอเรชั่น |         |
|                       |                        |           |         |
|                       |                        | 4.  บจก.  |         |
|                       |                        |     ทีจี    |         |
|                       |                        |           |         |
|                       |                        |   เซลลูล่าร์ |         |
|                       |                        |     เวิลด์  |         |
|                       |                        |           |         |
|                       |                        | 5.  บมจ.  |         |
|                       |                        |     อินเต  |         |
|                       |                        | อร์เนชั่นเนิล |         |
|                       |                        | เอนจิเนียริ่ง |         |
+-----------------------+------------------------+-----------+---------+

  แผนภาพแสดงการจำหน่ายโทรศัพท์เคลื่อนที่

[]

  (1) บริษัทในเครือของผู้ให้บริการโทรศัพท์เคลื่อนที่ (Operator)

  ผู้ให้บริการโทรศัพท์เคลื่อนที่จะจำหน่ายโทรศัพท์เคลื่อนที่ ซิมการ์ด และบัตรเติมเงิน
  ผ่านผู้จัดจำหน่ายที่เป็นบริษัทในเครือ จากนั้นผู้จัดจำหน่ายดังกล่าว
  จะจำหน่ายสินค้าให้แก่ตัวแทนจำหน่าย (Dealer) หรือผู้จัดจำหน่ายอื่น (Distributor)
  หรือร้านค้าปลีกทั่วไป เพื่อนำโทรศัพท์เคลื่อนที่ไปจำหน่ายต่อแก่ลูกค้ารายย่อย
  แต่จะไม่เน้นการจำหน่ายโทรศัพท์เคลื่อนที่โดยตรงให้แก่ลูกค้ารายย่อย
  แต่จะจำหน่ายผ่านบริษัทย่อยซึ่งมีร้านจำหน่ายโทรศัพท์เคลื่อนที่ เช่น Telewiz (แฟรนไชส์เครือ
  DPC) DTAC Shop (แฟรนไชส์เครือ DTAC) และ True Move Shop (เครือ True Move)
  เป็นต้น

  (2) ผู้จัดจำหน่ายโทรศัพท์เคลื่อนที่ (Distributor)

  ที่ผ่านมา ผู้จัดจำหน่ายโทรศัพท์ในกลุ่มนี้จะเน้นการขายส่งโทรศัพท์เคลื่อนที่เป็นหลัก
  โดยจะจัดซื้อโทรศัพท์เคลื่อนที่จากผู้ผลิต แล้วจำหน่ายต่อให้ร้านค้าที่เป็นแฟรนไชส์ของตนเอง
  ผู้แทนจำหน่าย (Dealer) หรือร้านค้าปลีกทั่วไป แต่ในปัจจุบัน
  เนื่องจากการแข่งขันในอุตสาหกรรมโทรศัพท์เคลื่อนที่ที่เพิ่มขึ้น
  ทำให้ผู้จัดจำหน่ายโทรศัพท์เคลื่อนที่ต่างๆ ต้องแข่งขันกันมากขึ้น
  จึงได้มีการปรับรูปแบบในการขายของตน โดยการเปิดร้านค้าปลีกในเครือของบริษัทเพิ่มมากขึ้น
  เช่น M-Shop (MLINK), i-Mobile by Samart (SIM) และ Mobile Easy (IEC)
  เป็นต้น
  ซึ่งการเปิดร้านค้าปลีกส่วนใหญ่เป็นการให้แฟรนไชส์แก่ผู้ที่สนใจจะเป็นตัวแทนจำหน่ายสินค้าผู้จัดจำหน่ายโทรศัพท์เคลื่อนที่เหล่านี้

  (3) ร้านค้าปลีก

  เน้นจำหน่ายโทรศัพท์เคลื่อนที่โดยการขายปลีกให้แก่ลูกค้ารายย่อยเป็นหลัก
  ซึ่งสามารถแบ่งร้านค้าปลีกออกได้เป็น 2 กลุ่มหลัก ได้แก่
  ผู้จำหน่ายที่เป็นร้านจำหน่ายปลีกแบบเครือข่าย Retail Chain Store
  ที่มีตราร้านค้าเป็นของตนเอง และร้านค้าย่อยอื่นๆ ที่ไม่มีตราร้านค้าเป็นของตนเอง

  ผู้จำหน่ายที่เป็นร้านจำหน่ายปลีกแบบเครือข่าย (Retail Chain Store)
  จะจำหน่ายปลีกให้แก่ผู้ใช้โทรศัพท์โดยตรง
  โดยจะจำหน่ายสินค้าที่สาขาและจุดจำหน่ายของแต่ละบริษัท
  และสินค้าบางส่วนจะจำหน่ายให้แก่ผู้แทนจำหน่าย (Dealer) ร้านค้ารายย่อย
  ปัจจุบันผู้จำหน่ายโทรศัพท์เคลื่อนที่ที่เป็น Retail Chain Store มีอยู่หลายบริษัท เช่น บริษัท
  เจ มาร์ท จำกัด (มหาชน) (“J-Mart”) บริษัท ทีจี เซลลูล่าร์ เวิลด์ จำกัด (TGFone)
  บริษัท ทีดับบลิวแซด คอร์ปอเรชั่น จำกัด (มหาชน) (ได้รับสิทธิบริหารร้าน Telewiz)
  และบริษัท บลิส-เทล จำกัด (มหาชน) เป็นต้น ซึ่งในปี 2553 บริษัทฯ
  ถือว่าเป็นร้านจำหน่ายปลีกแบบเครือข่ายที่มีจุดจำหน่ายเป็นอันดับสามรองจากเจมาร์ท และ ทีจี
  เซลลูล่าร์ เวิลด์

  ส่วนผู้จำหน่ายโทรศัพท์เคลื่อนที่ที่ไม่มีตราร้านค้าของตนเองเป็นร้านค้าย่อยตามห้างสรรพสินค้าทั่วไปตั้งแต่แบบมีหน้าร้านไปจนถึงการวางจำหน่ายในตู้
  ซึ่งใช้เงินลงทุนน้อยกว่าและมักไม่มีการจัดการ บริการหลังการขาย
  และนโยบายทางการตลาดที่เป็นระบบ
  การกำหนดราคามักขึ้นอยู่กับการต่อรองเป็นหลักและพบว่ามีการเปลี่ยนแปลงเข้าออกจากธุรกิจในระยะเวลาอันรวดเร็วเป็นจำนวนมาก
  ดังนั้นร้านรูปแบบนี้จึงได้รับความเชื่อถือจากผู้บริโภคไม่มากนัก

  (4) ร้านค้าปลีกรูปแบบใหม่ (Modern Trade)

  ตั้งแต่ปี 2551 ถือได้ว่าเป็นปีที่โมเดิร์นเทรด
  เข้ามามีบทบาทในการจำหน่ายโทรศัทพ์มือถือมากยิ่งขึ้นโดยเฉพาะสินค้าในราคาระดับล่าง
  ผลกระทบนี้เกิดขึ้นจากความได้เปรียบในเรื่องของจุดจำหน่ายที่กระจายอยู่ทั่วประเทศ และ
  กำลังการสั่งซื้อจำนวนมาก
  ส่งผลให้ราคาจำหน่ายปลีกในตลาดมีการผันผวนและการแข่งขันด้านราคารุนแรงมากยิ่งขึ้น
  ทั้งนี้คาดว่าการเข้ามามีบทบาทในลักษณะนี้จะส่งผลกับสินค้ากลุ่มระดับราคาปานกลาง
  เพิ่มมากขึ้นในปี 2554

แนวโน้มอุตสาหกรรม

  จากการที่ผู้ผลิตโทรศัพท์เคลื่อนที่ได้วิจัยและพัฒนาเทคโนโลยีอย่างต่อเนื่อง
  ทำให้โทรศัพท์เคลื่อนที่มีประสิทธิภาพสูงขึ้นและต้นทุนการผลิตที่ต่ำลง
  ส่งผลให้ราคาเครื่องโทรศัพท์เคลื่อนที่มีแนวโน้มลดลงในขณะที่มีสินค้าใหม่ที่ตอบสนองความต้องการของลูกค้ามากขึ้น
  โทรศัพท์เคลื่อนที่จึงได้รับความนิยมและมีจำนวนผู้ใช้บริการเป็นจำนวนมาก
  ซึ่งที่ผ่านมาจำนวนผู้ใช้โทรศัพท์เคลื่อนที่จะเพิ่มขึ้นอย่างต่อเนื่อง
  จึงส่งผลให้ผู้ให้บริการโทรศัพท์เคลื่อนที่มีการแข่งขันกันอย่างรุนแรงเพื่อชิงส่วนแบ่งการตลาด
  ด้วยการลดราคาค่าบริการ การจัดกิจกรรมส่งเสริมการตลาดอย่างต่อเนื่อง
  การเพิ่มรูปแบบบริการเสริม ตลอดจนการแนะนำเทคโนโลยีใหม่ๆ ให้แก่ผู้ใช้บริการ
  ประกอบกับผู้ผลิตโทรศัพท์เคลื่อนที่ได้มีการแนะนำสินค้ารุ่นใหม่ๆ ออกสู่ตลาดอย่างต่อเนื่อง
  สิ่งเหล่านี้เป็นปัจจัยช่วยส่งเสริมให้ผู้ใช้โทรศัพท์เคลื่อนที่นิยมเปลี่ยนเครื่องโทรศัพท์ถี่ขึ้น
  อย่างไรก็ตาม ปัจจุบันอัตราการเติบโตของจำนวนผู้ใช้โทรศัพท์เคลื่อนที่ตลอดช่วงหลายปีที่ผ่านมา
  จนกระทั่งปัจจุบันมีอัตราผู้มีโทรศัพท์เคลื่อนที่สูงกว่าร้อยละ 90 ของจำนวนประชากรทั้งประเทศ
  จึงคาดว่าอัตราการเติบโตของจำนวนผู้ใช้โทรศัพท์เคลื่อนที่จะเข้าสู่ภาวะชะลอตัวในอนาคต

  อย่างไรก็ดี โทรศัพท์เคลื่อนที่เป็นสินค้าที่มีการเปลี่ยนแปลงด้านเทคโนโลยีอย่างรวดเร็ว
  ผู้ผลิตโทรศัพท์เคลื่อนที่ได้มีการแนะนำสินค้ารุ่นใหม่ๆ
  ที่มีเทคโนโลยีสูงขึ้นออกสู่ตลาดในระดับราคาที่ลดลงอยู่ตลอดเวลา
  ประกอบกับฐานจำนวนผู้ใช้โทรศัพท์เคลื่อนที่ที่มีอยู่เป็นจำนวนมาก
  ซึ่งผู้ใช้จะมีการเปลี่ยนเครื่องโทรศัพท์เคลื่อนที่อยู่เป็นประจำ
  จึงทำให้ตลาดเครื่องโทรศัพท์เคลื่อนที่ยังคงมีการขยายตัวอย่างต่อเนื่องโดยเฉพาะในส่วนของเครื่องทดแทน

  ในปี 2553 ที่ผ่านมาเกิดกระแสการเปลี่ยนแปลงและความตื่นตัวในกลุ่มโทรศัพท์มือถือระดับบน
  หรือกลุ่มสมาร์ทโฟนซึ่งเป็นการขยับเคลื่อนตัวของเทคโนโลยีที่สูงขึ้นส่งผลให้โทรศัพท์มือถือมีคุณสมบัติใกล้เคียงกับคอมพิวเตอร์
  พกพามากยิ่งขึ้น การใช้งานจะตอบสนองการต่อเชื่อมอินเตอร์เน็ทในทุกๆ เวลา และสถานที่
  รวมไปถึงการใช้งานรับส่งข้อมูล ภาพพร้อมเสียง
  มากยิ่งขึ้นกว่าเพียงการใช้ติดต่อสื่อสารทางเสียงเท่านั้น
  ดังจะเห็นได้จากสถิติจำนวนผู้ใช้อินเตอร์เน็ทผ่านโทรศัพท์มือถือในประเทศไทยนั้นมีจำนวนเลขหมายโทรศัพท์ใกล้เคียงกับจำนวนประชากร
  หรือ คิดเป็นจำนวน 66ล้านเลขหมาย จากจำนวนประชากรทั้งสิ้น 66.9ล้านคน
  ถึงแม้จะมีความเป็นไปได้ว่าบางคนจะมีเลขหมายโทรศัพท์มากกว่า 1 เลขหมาย
  เพื่อวัตถุประสงค์การใช้งานที่แตกต่างกัน และประเทศไทยมีผู้ใช้งานระบบอินเทอร์เน็ตรวม 18
  ล้านคน ในปี 2552 ในจำนวนนี้มีถึง 12ล้านคนที่ใช้งานระบบอินเทอร์เน็ตผ่านโทรศัพท์มือถือ
  หากเทียบกับจำนวนผู้ลงทะเบียนใช้งานระบบอินเทอร์เน็ตความเร็วสูงผ่านโทรศัพท์ประจำที่
  2.1ล้านราย หรือเทียบเป็นร้อยละ11.63 ของครอบครัวในประเทศไทย
  ระบบอินเทอร์เน็ตความเร็วต่ำ 9 แสนราย หรือเทียบเป็นร้อยละ4.99
  ของครอบครัวในประเทศไทย

  เมื่อเปรียบเทียบข้อมูลดังกล่าวข้างต้นจะพบว่าปัจจุบันผู้ใช้งานระบบอินเทอร์เน็ตผ่านโทรศัพท์มือถือมีจำนวนร้อยละ
  17.9 เมื่อเทียบกับประชากรทั้งประเทศ
  สูงกว่าที่ผู้ใช้งานระบบอินเทอร์เน็ตผ่านโทรศัพท์ประจำที่มีจำนวนรวมกันร้อยละ 16.62
  ของจำนวนครอบครัวในประเทศไทย
  และอัตราการเติบโตของการใช้งานระบบอินเทอร์เน็ตผ่านโทรศัพท์มือถือจะเพิ่มขึ้นอย่างต่อเนื่อง
  อันเนื่องจาก การพร้อมใจกันเข้ามาพัฒนาเทคโนโลยีของผู้ผลิตโทรศัพท์มือถือชั้นนำของโลกในกลุ่ม
  สมาร์ทโฟน เช่น Iphone และ Blackberry
  ซึ่งมีความสามารถในการใช้งานระบบอินเทอร์เน็ตได้อย่างสะดวกสบาย
  รวมถึงปัจจัยประกอบด้านอื่นๆร่วมด้วยอาทิ

1.  การเติบโตของอุปกรณ์คอมพิวเตอร์พกพา เช่นเดียวกับโทรศัพท์มือถือ Smart Phone
    อุปกรณ์คอมพิวเตอร์พกพาที่สามารถบรรจุ SIM Card
    เพื่อเชื่อมต่อระบบอินเทอร์เน็ตได้นั้นพึ่งเริ่มมีขายอย่างจริงจังในช่วงปลายปี 2553
    และมีแนวโน้มที่จะโตขึ้นในปี 2554 และ 2555
    ดังจะเป็นได้จากข่าวการเปิดตัวสินค้าในกลุ่มนี้ของผู้ผลิตชั้นนำจากทั่วโลกทั้งฝั่ง ยุโรป อเมริกา
    และ เอเชีย
    ซึ่งจะส่งผลต่อการพิจารณาคัดเลือกสินค้าเข้ามาจำหน่ายหน้าร้านเพื่อเพิ่มยอดจำหน่ายหรือเพิ่มผลกำไรให้ดียิ่งขึ้นอย่างแน่นอน

2.  ระบบโทรศัพท์ 3G
    ซึ่งจะช่วยเพิ่มความเร็วในการรับส่งข้อมูลของระบบอินเทอร์เน็ตบนโทรศัพท์มือถือเพิ่มความสะดวกสบาย
    และสามารถทำให้ผู้ใช้งานเข้าถึงข้อมูลชนิดต่างๆได้มากขึ้น เช่น เพลง หรือ ภาพเคลื่อนไหว
    ซึ่งหากในประเทศไทยได้ข้อสรุปที่ลงตัวและเป็นประโยชน์ต่อผู้บริโภคจะส่งผลต่อการเปลี่ยนเครื่องโทรศัพท์เคลื่อนที่ใหม่อย่างมีนัยสำคัญ

3.  การพัฒนาของ Application บนโทรศัพท์มือถือและอุปกรณ์คอมพิวเตอร์พกพา ซึ่งจะมีจำนวน
    Application ที่จำเป็นต่อการใช้งานร่วมกับระบบอินเทอร์เน็ตเพิ่มมากขึ้น เช่น
    การต่อเชื่อมเข้าสู่สังคมออนไลน์ อาทิ Facebook, Twitter, Youtube และอื่นๆ
    ส่งผลให้ผู้บริโภคสนใจใช้โทรศัพท์เคลื่อนที่ที่มีความสามารถสูงขึ้น

4.  ราคาค่าบริการจากผู้ให้บริการเครือข่ายโทรศัพท์มือถือ ซึ่งยังมีราคาสูงอยู่ในปัจจุบัน
    แม้ในปีที่ผ่านมา ผู้ให้บริการระบบโครงข่ายทุกรายต่างแข่งขันกันจัดโปรโมชั่นพิเศษสำหรับ
    Smart phone ในหลากหลายรุ่น อาทิ Iphone, Blackberry Samsung และ อื่นๆ
    ซึ่งคาดว่าในปี 2554
    การจัดโปรโมชั่นร่วมดังกล่าวจะมีปริมาณและรูปแบบที่หลากหลายมากยิ่งขึ้นอันจะส่งผลให้เกิดการจูงใจให้ผู้บริโภคหันมาให้บริการเพิ่มมากขึ้น

  ดังนั้น
  ปัจจัยที่เข้ามาช่วยเสริมให้ตลาดโทรศัพท์เคลื่อนที่มีการเคลื่อนไหวมากขึ้นคือกระแสความนิยมของโทรศัพท์เคลื่อนที่แบบหน้าจอแบบสัมผัสขนาดใหญ่
  มีระบบปฎิบัติการที่รองรับการใช้งานอินเตอร์เน็ทและ Application
  เพื่อรองรับการเข้าสู่สังคมออนไลน์ ระบบนำทาง การทำงานเอกสาร และความบันเทิงมากยิ่งขึ้น
  ซึ่งจะเข้ามามีบทบาทในกลุ่มโทรศัพท์เคลื่อนที่ระดับบนและระดับกลางเพิ่มมากขึ้น
  อันจะเป็นจุดสำคัญที่ส่งผลให้ตลาดโทรศัพท์มือถือมีการเติบโตในด้านของมูลค่าตลาดได้

  ส่วนตลาดระดับล่าง กระแสความนิยมของเครื่องโทรศัพท์มือถือดูทีวีได้ในระบบอนาลอก
  ซึ่งปีที่ผ่านมาอาจมีปัญหาเรื่องคุณภาพสินค้าและการบริการหลังการขายบ้าง
  แต่ก็ได้รับการปรับปรุงพัฒนาอย่างต่อเนื่องเพื่อให้มีคุณสมบัติเพิ่มเติมในการต่อเชื่อมอินเตอร์เน็ทและเข้าใช้งานสังคมออนไลน์ได้มากขึ้นเรื่อยๆ
  จนถือว่าเป็นอีกทางเลือกหนึ่งที่ผู้บริโภคให้ความสนใจเปรียบเทียบกับโทรศัพท์มือถือในระดับชั้นนำของโลกนอกจากนี้เครื่องโทรศัพท์เคลื่อนที่แบบสองซิม
  ระบบเดียว หรือเครื่อง 2
  ซิมสองระบบซึ่งถือว่าเป็นกระแสความนิยมที่เป็นเอกลักษณ์เฉพาะตัวของประเทศไทย
  และยังคงมียอดจำหน่ายในระดับดีโดยเฉพะกลุ่มผู้ใช้บริเวณชานเมืองและต่างจังหวัด

(1) ภาวะการแข่งขัน

  การแข่งขันในตลาดเครื่องโทรศัพท์เคลื่อนที่นับว่าอยู่ในระดับสูง โดยเฉพาะการแข่งขันด้านราคา
  ซึ่งมีผลต่อการตัดสินใจซื้อโทรศัพท์เคลื่อนที่ของผู้บริโภคค่อนข้างมาก
  ผู้จำหน่ายโทรศัพท์เคลื่อนที่จึงพยายามจัดหาแหล่งสินค้าที่มีต้นทุนสินค้าที่ต่ำที่สุด
  เพื่อสามารถจำหน่ายให้แก่ผู้บริโภคได้ในราคาที่ถูกลงได้
  ประกอบกับในส่วนของหน้าร้านได้มีการนำเครื่องมือทางการเงินของบัตรเครดิต ทั้งกลุ่ม Bank
  และ Non-bank มาอำนวยความสะดวกและเพิ่มสิทธิประโยชน์ให้กับให้กับผู้บริโภค
  ได้กระตุ้นให้ผู้บริโภคตัดสินใจซื้อได้ง่ายยิ่งขึ้นโดยไม่ต้องแบกรับภาระค่าใช้จ่ายสูงมากนัก
  ตลาดเครื่องโทรศัพท์เคลื่อนที่จึงมีการขยายตัวอย่างต่อเนื่อง อย่างไรก็ตาม ภาพรวมในปี 2554
  ที่จะมาถึงนี้คาดว่าตลาดจะมีการขยายตัวเพิ่มมากขึ้นในส่วนของสินค้าตลาดระดับกลางถึงสูงซึ่งเป็นการเปลี่ยนแปลงพัฒนาเทคโนโลยีและระบบ
  ปฏิบัติการซึ่งมีต้นทุนทางการผลิตที่ต่ำลง
  ส่งผลให้ผู้บริโภคได้มีโอกาสทดลองใช้โทรศัพท์มือถือคุณภาพดี
  คุณสมบัติสูงขึ้นในราคาที่สามารถตัดสินใจเป็นเจ้าของได้ง่ายขึ้น

(2) ข้อได้เปรียบและข้อจำกัดในการแข่งขันของบริษัท

  ข้อได้เปรียบในการแข่งขัน

  - ประสบการณ์ในการดำเนินธุรกิจ ซึ่งบริษัทได้ดำเนินธุรกิจจำหน่ายโทรศัพท์เคลื่อนที่มากว่า 20
  ปี ทีมผู้บริหารจึงมีความรู้ ความเชี่ยวชาญในธุรกิจจำหน่ายโทรศัพท์เคลื่อนที่เป็นอย่างดี
  ประกอบกับความสัมพันธ์ที่ดีกับผู้ผลิตโทรศัพท์เคลื่อนที่ยี่ห้อต่างๆ ทั้งต่างประเทศและในประเทศ
  ได้แก่ Nokia, Samsung, LG, Sony Ericsson และ I-mobile ซึ่งทั้ง 5 ตราผลิตภัณฑ์นี้
  มีส่วนแบ่งทางการตลาดรวมกันสูงสุด
  ทำให้บริษัทสามารถรับข้อมูลด้านผลิตภัณฑ์จากผู้ผลิตโทรศัพท์เคลื่อนที่เพื่อใช้เป็นประโยชน์ในการจัดทำแผนการดำเนินงานและการตลาดได้อย่างมีประสิทธิภาพ

-   ช่องทางการจำหน่ายเข้าถึงแหล่งชุมชนที่มีศักยภาพและกำลังซื้อสูง
    บริษัทมีช่องทางการจำหน่ายปลีกผ่านหน้าร้าน ผ่านสาขาและจุดจำหน่ายตามศูนย์การค้า
    ห้างสรรพสินค้าและร้านค้าปลีกรูปแบบใหม่ ซึ่ง ณ 31 ธันวาคม 2553
    บริษัทมีสาขาและจุดขายรวมกันทั้งสิ้น 57 แห่งทั่วประเทศ
    โดยเป็นการพิจารณาคัดเลือกพื้นที่จำหน่ายที่มีศักยภาพและมีความสามารถในการทำกำไรสูง

  - ระบบเทคโนโลยีสารสนเทศที่ทันสมัย บริษัทนำระบบ SAP และ Retail Management (RM)
  มาใช้ในการบริหารสินค้าคงเหลือของบริษัท
  ซึ่งทำให้บริษัทสามารถตรวจสอบข้อมูลการขายสินค้าและสินค้าคงเหลือในแต่ละสาขาและจุดขายได้อย่างสม่ำเสมอ
  ทำให้บริษัทสามารถปรับกลยุทธ์ทางการตลาดได้ทันท่วงที
  โดยสามารถสั่งซื้อสินค้าที่ได้รับความนิยมเพิ่มเติมเพื่อให้มีสินค้าจำหน่ายแก่ลูกค้า
  และสามารถจัดกิจกรรมทางการตลาดเพื่อให้จำหน่ายสินค้าที่ไม่ได้รับความนิยมได้เร็วยิ่งขึ้น

  - การให้บริการที่มีคุณภาพเนื่องจากความสัมพันธ์ที่ดีกับผู้ผลิตโทรศัพท์เคลื่อนที่ยี่ห้อต่างๆ
  โดยเฉพาะ ยี่ห้อหลักทั้งต่างประเทศและในประเทศ อันได้แก่ Nokia, Samsung, LG และ
  Sony Ericsson Nex Gnet ทำให้บริษัทได้รับการอบรมเกี่ยวกับข้อมูลสินค้าใหม่อย่างต่อเนื่อง
  รวมถึงการอบรมเกี่ยวกับผลิตภัณฑ์และบริการใหม่จากจากผู้ให้บริการระบบโครงข่ายทั้งจาก AIS,
  DTAC, True Move
  พนักงานของบริษัทจึงสามารถให้บริการและให้คำแนะนำการใช้งานแก่ลูกค้าได้เป็นอย่างดี
  นอกจากนี้ การที่บริษัทมีสาขาของบริษัทเอง โดยไม่มีการให้แฟรนไชส์
  จึงสามารถควบคุมคุณภาพการให้บริการของพนักงานในแต่ละสาขาได้ เช่น
  ลูกค้าสามารถนำเครื่องโทรศัพท์เคลื่อนที่เข้าซ่อมที่สาขาใดของบริษัทได้
  โดยไม่คำนึงว่าจะซื้อจากสาขาใด ทำให้ลูกค้าได้รับความสะดวก มั่นใจมากยิ่งขึ้น

  ข้อจำกัดในการแข่งขัน

  - ข้อจำกัดในด้านแหล่งที่มาของสินค้าและการกำหนด ยอดซื้อ ยอดจำหน่ายจากเจ้าของผลิตภัณฑ์
  เนื่องจากปัจจุบันผู้ผลิตสินค้าชั้นนำของโลกซึ่งจำหน่ายสินค้าโดยมีส่วนแบ่งทางการตลาดสูงสุดได้กำหนดเงื่อนไขในการซื้อสินค้าทั้งจำนวนและมูลค่า
  แหล่งที่ซื้อ เงื่อนไขราคาและสิทธิประโยชน์ต่างๆ ที่เข้มงวด ข้อกำหนดต่างๆ
  เหล่านี้จะทำการตกลงล่วงหน้า
  ดังนั้นเมื่อสภาวะการแข่งขันในตลาดมีการเปลี่ยนแปลงที่รวดเร็วและรุนแรงข้อกำนดดังกล่าวจะเป็นข้อจำกัดที่ทำให้บริษัทฯ
  ยังคงต้องยึดถือปฏิบัติเพื่อรักษาสิทธิประโยชน์สูงสูงอันพึงได้จากการสั่งซื้อสินค้าตามข้อตกลงนั้นๆ
  อย่างไรก็ตามเมื่อบริษัทฯประสบปัญหาทางด้านการแข่งขันจากคู่แข่งในตลาด บริษัทฯ
  จะปรับแก้กลยุทธจากการบริหารของหน่วยงานภายในเพื่อลดความสูญเสียเบื้องต้นก่อน
  และเจราจาต่อรองกับเจ้าของผลิตภัณฑ์
  เพื่อพิจารณาให้การสนับสนุนช่วยเหลือพิเศษตามสถานะการณ์ที่เกิดขึ้น
  เพื่อรักษาสิทธิประโยชน์สูงสุดของบริษัทฯ ให้คงอยู่ต่อไป

1.  การจัดหาผลิตภัณฑ์และบริการ

บริษัทประกอบธุรกิจเป็นผู้จำหน่ายสินค้าเกี่ยวกับอุปกรณ์สื่อสารโทรคมนาคม
โดยในปัจจุบันบริษัทจำหน่ายโทรศัพท์เคลื่อนที่ ซิมการ์ดและบัตรเติมเงิน
และอุปกรณ์เสริมหลายตราผลิตภัณฑ์ ซึ่งมีรายละเอียดของแหล่งที่มาของสินค้าดังต่อไปนี้

+-------------------------+--------------------------------------------+
| ประเภทของสินค้า           | แหล่งที่มาของสินค้า                             |
+-------------------------+--------------------------------------------+
| โทรศัพท์เคลื่อนที่            | 1.  สั่งซื้อจากบริษัทผู้ให้บริการโทรศัพท์เคลื่อนที่        |
|                         |     (Operator) หรือบริษัทในเครือ เช่น DTAC,     |
|                         |     Hutch                                  |
|                         |                                            |
|                         | 2.  สั่งซื้อจากผู้จัดจำหน่าย (Distributor) เช่น     |
|                         |     M-link                                 |
|                         |                                            |
|                         | 3.  สั่งซื้อโดยตรงจากเจ้าของผลิตภัณฑ์ เช่น Samsung, |
|                         |     Sony Ericsson, LG, OPPO                |
+-------------------------+--------------------------------------------+
| ซิมการ์ดและบัตรเติมเงิน      | สั่งซื้อจากบริษัทผู้ให้บริการโทรศัพท์เคลื่อนที่ (Operator) |
|                         | หรือบริษัทในเครือ ได้แก่ WDS, UD, True Move,     |
| -   แบบจ่ายล่วงหน้า        | Hutch, IEC 3G                              |
|     (Pre-Paid)          |                                            |
|                         |                                            |
| -   แบบจดทะเบียน         |                                            |
|     (Post-Paid)         |                                            |
+-------------------------+--------------------------------------------+
| อุปกรณ์เสริม (Accessories) | สั่งซื้อโดยตรงจาก                              |
|                         |                                            |
| เช่น แบตเตอรี่โทรศัพท์เคลื่อนที่ | 1.  เจ้าของตราผลิตภัณฑ์                        |
|                         |                                            |
| ที่ชาร์จแบตเตอรี่            | 2.  ผู้ผลิตอุปกรณ์เสริมที่มีผลิต                     |
| หน้ากากโทรศัพท์ หูฟังไร้สาย   | ภัณฑ์ได้มาตรฐานการใช้งานร่วมกับสินค้าตราผลิตภัณฑ์ชั้นนำ |
| เป็นต้น                   |                                            |
+-------------------------+--------------------------------------------+

  การที่บริษัทสามารถจัดหาเครื่องโทรศัพท์เคลื่อนที่จากหลายแหล่ง
  ทำให้บริษัทสามารถลดความเสี่ยงในเรื่องการจัดหาสินค้าได้โดยไม่ถูกผูกขาดกับผู้ขายสินค้ารายใดรายหนึ่ง
  นอกจากนี้ ยังทำให้บริษัทมีความได้เปรียบในเรื่องต้นทุนสินค้า
  เนื่องจากสามารถเลือกซื้อสินค้าจากแหล่งที่ให้ราคาต่ำกว่าได้
  รวมถึงผู้จำหน่ายหลายรายยังให้บริการส่งสินค้าตรงไปยังสาขาของบลิสเทล (Ship Through)
  ได้ทั่วประเทศ ซึ่งจะส่งผลให้บริษัทประหยัดเวลาและค่าใช้จ่าย
  ทำให้สามารถแข่งขันกับผู้จำหน่ายโทรศัพท์เคลื่อนที่อื่น ๆ ได้เป็นอย่างดี

  บริษัทจะทำการคัดเลือกโทรศัพท์เคลื่อนที่ให้ตรงกับความต้องการของผู้ใช้โทรศัพท์เคลื่อนที่
  ซึ่งจะทำให้บริษัทสามารถจำหน่ายสินค้าได้อย่างรวดเร็ว
  ส่งผลให้บริษัทสามารถปรับเปลี่ยนสินค้าเพื่อจำหน่ายให้ตรงกับความต้องการของลูกค้าในแต่ละช่วงได้ตลอดเวลา

1.  ซิมการ์ดและบัตรเติมเงิน

  บริษัทสั่งซื้อซิมการ์ดและบัตรเติมเงินทั้งแบบจ่ายล่วงหน้า (Pre-paid) และแบบจดทะเบียน
  (Post-paid) จากผู้ให้บริการโทรศัพท์เคลื่อนที่แต่ละรายโดยตรง ดังนี้

  ------------------------------------ ----------------------------------
  เครือข่าย                              ผู้ให้บริการโทรศัพท์เคลื่อนที่

  Digital GSM Advance, Digital GSM     บริษัท ดิจิตอลโฟน จำกัด
  1800 และ 1-2 Call                    

  Happy DTAC                           บริษัท โทเทิ่ล แอ็คเซ็ส คอมมูนิเคชั่น จำกัด
                                       (มหาชน)

  True Move                            บริษัท ทรู มูฟ จำกัด

  IEC 3G                               บริษัท อินเตอร์เนชั่นแนล เทคโนโลยี จำกัด

  Hutch                                บริษัท ฮัทชิสัน ซีเอที ไวร์เลส มัลติมีเดีย
                                       จำกัด
  ------------------------------------ ----------------------------------

2.  อุปกรณ์เสริม

  ในส่วนการจำหน่ายอุปกรณ์เสริม ซึ่งในปี 2553 ทางบริษัทฯ
  จึงได้คัดเลือกอุปกรณ์เสริมเข้ามาจำหน่ายจากผู้ผลิตหลายๆ แห่งเพื่อเป็นทางเลือกให้กับลูกค้า
  โดยเน้นในเรื่องของคุณภาพได้มาตรฐานและมีการออกแบบที่สวยงาม
  และมีหลายระดับราคาให้ลูกค้าได้เลือกตามความพึงพอใจ
  อย่างไรก็ตามอุปกรณ์เสริมจากผู้ผลิตโทรศัพท์เคลื่อนที่ทางบริษัทก็ยังคงจำหน่ายอยู่เช่นกัน

  นอกจากนี้ได้เริ่มมีการจำหน่ายอุปกรณ์เสริมภายใต้ตราผลิตภัณฑ์ บลิสเทล เช่น แบตเตอร์รี่
  สายชาร์ต สายชาร์ตในรถยนต์ และ หูฟัง สำหรับใช้ร่วมกับโทรศัพท์มือถือแบรนด์หลักได้อีกด้วย

  ดังนั้นในสายผลิตภัณฑ์อุปกรณ์เสริม บริษัทฯ
  ได้จำกัดรายการสินค้าโดยเน้นถึงคุณภาพของสินค้าเพื่อคงรักษาภาพลักษณ์ของความครบถ้วน
  พร้อมด้วยสินค้าเพื่อให้ผู้บริโภคเลือกซื้อได้ตามความต้องการ
  แต่ทั้งนี้เนื่องจากมีการปรับลดสาขาลงในปี 2553 ที่ผ่านมาจาก 78 สาขาลงเหลือ 57 สาขา
  ส่งผลให้สัดส่วนรายได้จากการจำหน่ายอุปกรณ์เสริมต่อรายได้รวมทั้งหมดลดลง
  เมื่อพิจารณาเทียบกับปี2552 ที่ผ่านมา โดยปี 2552 มีรายรับอยู่ที่ 46.23 ล้านบาท
  หรือคิดเป็นร้อยละ 3.35 ลดลงเหลือ 10.96 ล้านบาท หรือร้อยละ 0.96 ในปี 2553

1.  ผลกระทบต่อสิ่งแวดล้อม

  - ไม่มี -

2.  งานที่ยังไม่ได้ส่งมอบ

  - ไม่มี -